‘આજે તો તને બધું જ દિલ ખોલીને કહીશ… મારા માતા-પિતા કોણ છે એની તો મને ખબર નથી કારણકે હું નાનો મોટો જ અનાથાશ્રમમાં થયો. હું અનાથ છું એ મારી વાસ્તવિકતા છે અને મેં એ સ્વીકારી પણ લીધું છે, પણ લોકોની નજર ધણીવાર બદલાતી નથી. હું અને લજજા કોલેજમાં સાથે ભણતાં હતાં, એક જ ક્લાસમાં. અમે ક્લાસમેટમાંથી ફ્રેન્ડ થયાં યુથ ફેસ્ટીવલ દરમિયાન. નાટકમાં અમે બંને મુખ્ય પાત્ર હતાં. લગભગ એકાદ મહિનો અમે પ્રેકટીસમાં સાથે સમય વિતાવ્યો. નાટકમાં અમારો ફર્સ્ટ નંબર આવ્યો. લજ્જાનો ડાન્સ કેટેગરીમાં પણ ફર્સ્ટ નંબર આવ્યો. અમે બંને ભણવામાં પણ હોશિયાર હતાં. પહેલો અને બીજો રેન્ક અમારા બેમાંથી જ આવતો.